text: Verið góð við hvør annan, og lúgvið minni
  There is a time, there is a place
text: #000001
text: Gløggir gestir fara at varnast, at hetta er júst sama byrjan, sum eg vanliga havi á jólakalendaranum. Tað er tí, at sumt er somikið gott, og somikið upplagt, at tað er vert at endurtaka.
text: #000006
text: Nú í jólamánaðinum er ein jólakalendari á hvørjum horni. Mær so líkt, so vil eg ikki skilja meg burturúr, so sjálvandi er eisini ein jólakalendari her á Nudlum.
text: #000008
text: Hvønn dag fram til jóla deili eg okkurt gott við tykkum. Tað kann vera ein góður sangur, ein góð mynd, ein yrking, eitt viðmæli, ein leinkja, eitt filmklipp, ein søga, ein gáta ella okkurt heilt annað.
text: #000009
text: Seinastu 23 árini ella so, havi eg havt pakkakalendarar til synir mínar, líltar gávur, summar jólaligar, aðrar ikki so jólaligar. Soleiðis verður eisini her á Nudlum.
text: #000010
text: Vónandi tíma tit at vitja aftur, um ikki hvønn dag, so næstan hvønn dag, eg kann enntá lova, at summi klipp ella sangir vera somikið góð, at tit saktans kunnu vitja fleiri ferðir hvønn dag.
  Tykkum ynskist ein góður jólamánaði.
text: #000011
text: Kunnu tey politiskt korrektu ikki tiga, til líkini eru kølnaði?
text: #000012
text: Nøkurlunda soleiðis skrivaði ein av mínum Facebook vinum í kvøld. Eg eri nokk ein av hesum, ið hann lýsir sum politiskt korrektan. Um alternativið er “pøbil við hvísl”, so vil eg fegin vera politiskt korrektur.
text: #000013
text: Haldi tó tíanverri als ikki, at tolsemisboðskapurin er politiskt korrektur. Alsamt fleiri eru farin at dansa eftir pípunum hjá ISIS og høgraveinginum. Ja eg meti, at hesir partar púra ótilvitað eru í einum hugsjónarligum samstarvi og melodiurin í teirra pípum er tann sami.
text: #000014
text: Eg hoyrdi einaferð í einum filmi, ein høgra ekstremist, ið virdi svartar rastistar, tí teir eisini gingu inn fyri skilnað millum rasur. Tað er tíanverri so, at ISIS og nógvir høgravendir ekstremistar hava nógv til felags.
text: #000015
text: Tað er so eingin ivi um, at tað, sum vit upplivdu í París fríggjakvøldið, er kríggj.
text: #000016
text: Í Evropa og Norður Amerika liva 1,2 mia fólk. So tá ISIS loypir á og drepur 120-150 fólk, so er tað ikki kríggj í vanligum forstandi, har tú ætlar at minka um talið av evropearum, ateistum ella kristnum.
text: #000017
text: Hetta er eitt taktiskt álop á Vesturheimin. Tað er fyri at skapa ræðslu, og fyri at fáa okkum at broyta okkara lívsstíl, og fyri at fáa okkum at sleppa okkara tolsemismentan.
  Størsti sigurin hjá ISIS, Al Qaeda og øðrum islam baseraðum terroristum er vaksandi fremmandahatrið, og muslimahatrið í Vesturheiminum.
text: #000018
text: Megnar ISIS, at gera hetta til eitt mál, har Vesturheimurin fer í kríggj við Islam, so er kríggi ikki longur millum svakar ekstremistar og vesturheimin, men eitt regulert heimskríggj millum Vesturheimin og eina mia. muslimar.
  Ein dag sum í dag, er tað av alstórur týdningi, at vit øll taka frástøðu frá ekstremistum. At moderatir muslimar, kristin, ateistar og onnur standa saman, og tryggja okkum, at okkara samfelag berjir niður relisgiøsar ekstremistar. Tí hetta kríggið er í veruleikanum millum radikal og moderat. Um vit moderatu ikki skilja, hvønn hetta stríðið er ímillum, og um vit ikki fara inn í stríðið, so verður endin galin.
text: #000019
text: Ein dama skrivaði á Facebook í kvøld, at vit hava verið ov tolsom og ikki sett okkum inn í, hvat tað vil siga at loyva muslimum at byggja moskeir og harvið at dyrka tað ekstremu síðuna av islam.
text: #000020
text: Júst tað, at ein vanlig føroysk dama skrivar og meinar hatta, er ein sigur fyri ISIS. Sjálvandi skulu muslimar sleppa at byggja moskeir (kirkjur), og líka sjálvandi skulu muslimar ikki góðtaka, at ekstremisma sleppur at trívast í teirra moskeum.
text: #000021
text: Vit gráta og syrgja í dag um tey nógvu deyðu og um tey nógvu særdu. Men vit, sum berjast móti ekstremistum, skulu ikki tiga, í dag! Vit skulu vera har, og tryggja, at øðin vendur rættan veg. Tryggja at ótilvitaðu skutilssveinarnir hjá ISIS á høgraveinginum ikki sleppa at seta dagsskránna, og gera hetta til eitt stríð millum okkum og islam.
text: #000022
text: Mest lisna greinin er eins og í fjør um løgmann “Einki nemt at vera Kaj”, har eg viðgjørdi leiklutin hjá Kaj Leo í sambandi við Tollmálið, og ákærurnar móti Jørgen Niclassen, tann greinin var tó bert eitt vet frammanfyri næstlisnu greinina, ið var um fúla avlurtingarpakkan hjá Elsebeth Mercedes og dýnulyftarabandanum.
text: #000025
text: 1. Einki nemt at vera Kaj
text: #000026
text: 28. mei, hugleiðing um andsøgnina millum atburðin hjá Kaj Leo Holm Johannesen og vanliga hugburðin hjá sambandsfólki, og um hví støðan hjá løgmanni var alt annað enn nemm í Tollmálinum.
text: #000027
text: 13. apríl, hugleiðing um hvussu landsins myndugleikar á fúlasta hátt kroystu ein avlurtingarpakka ígjøgnum, soleiðis at vit borgarar ikki longur hava rætt til eitt privatlív.
text: #000029
text: 3. Meðan eg hugdi at landsdysti
text: #000030
text: 12. oktober, hugleiðing um politiska spælið kring okkara landslið í fótbólti, aftaná, at FSF hevði koyrt Trónd Vatnhamar til hús
text: #000031
text: 2. februar, hugleiðing frá einum rennitúri, har ljóta álopið hjá Agga Niclassen á Jóan Høgnesen í Sosialinum, eftir at Jóan herfyri bleiv interviewa av Prei. Lesarabrævið hjá Agga snýr seg um støðuna hjá Jóan sum transkynd.
text: #000033
text: 5. Lisbeth er ordiligt fólk
text: #000034
text: 10. februar hugleiðing í sambandi við, at Lisbeth Petersen fyrrverandi forkvinna í Sambandsflokkinum, meldaði seg úr Sambandsflokkinum, í ónøgd yvir politikkin og linjuna hjá verandi leiðslu í flokkinum.
text: #000035
text: 15. desember, hugleiðing um, at komandi ár er valár, og at føroyingar fara at liva upp til sína demokratisku skyldu.
text: #000039
text: 8. Familjuútferð í Íslandi dagur 2
text: #000040
text: 15. apríl, 2. partur av míni ferðafrásøgn frá okkara familjuútferð til Íslands við Norrønu. Hetta er um tænastu, hugnaligar upplivingar og annað, ið møtti okkum á ferðini.
text: #000041
text: 25. apríl, frásøgn frá einum gongutúri við sjóvarmálan, har gruppupress og havsvimjing fyltu nógv.
text: #000043
text: 12. desember, aftur í ár hevði eg ein jólakalendara, og aftur í ár, kundi eg deila okkurt heilt forkunnugt, sum uppstøkuna av Halli Joensen og Guðrið Hansdóttir, ið sungu duett saman við Bjøllubandanum í Reinsarínum í Tórsgøtu.
text: #000044
text: Nú føroysku heimini lukta av røstum kjøti ella fiski, av dunnu, gás, reyðkáli, lambi, brúnkaðum eplum, granni, gløggi, holukøkum ella bara onkrum øðrum hugnaligum, so fari eg at deila mína síðstu kalendaragávu við tykkum. Hon verður í tveimum pørtum, ovara gávan er eitt klipp, ið vísir, hvussu lýsingin hevði sæð út, um jólafilmurin Home Alone, ikki var ein skemtifilmur, men heldur ein ræðufilmur.
text: #000047
text: Men vit lata tykkum ikki verða hangandi við ræðukensluni sjálvan jólaaftan, og deila tí nakað sera hugnaligt, nevniliga endurinnspælingina hjá Gekkabólkinum Konfekt, av lagnum “Koyr okkurt í mína hosu”, innspælt við teimum originalu sangarunum. Elis Poulsen , og so fittu gentunum Arinu, Ránnvá og Elin Mariu, ið eru vorðnar fittar vaksnar konur.
text: #000048
text: Nú í jólamánaðinum, hevur ein jólakalendari verið á hvørjum horni. Mær so líkt, so vil eg ikki skilja meg burturúr, so sjálvandi hevur eisini verið ein jólakalendari her á Nudlum.
text: #000050
text: Hvønn dag síðan 1. desember havi eg deilt okkurt gott við tykkum. Onkuntíð ein góðan sang, eina góð mynd, eina yrking, eitt viðmæli, eina leinkju, eitt filmklipp, einu søga, eina gátu ella okkurt heilt annað.
text: #000051
text: Um tit ikki hava vitjað hvønn dag, so ber til at klikkja seg víðari til eldri kalendaragávur her á síðuni.
  Tykkum ynskist eini góð jól.
text: #000052
text: Gløgt er gestsins eyga sigst, og vit elska eisini at sleppa at síggja okkum sjálvi gjøgnum eyguni hjá gestunum. Italski skotin Jock Zanfrillo eigur tvær matstovur í Adelaide í Avstralia og ferðast kring heimin fyri at finna nýggjar matupplivingar, við sær hevur hann eitt filmslið, og verða sendingarnar senda á Quest TV.
text: #000053
text: Amerikanski skemtarin Weird Al Yankovic er best kendur fyri sínar parodiir, har hann ger spott burturúr kendum sangum, eitt nú hevur hann havt risa hitt við løgum sum “Smells like Nirvana”, “Eat it”, “I’m fat” og “Like a surgeon”. Men Yankovic ger eisini egin løg, og felags fyri hesi er, at tey eru øgiliga klikkaði.
text: #000056
text: Dagins kalendaragáva verður eitt kykmyndalag, ið Weird Al hevur gjørt til jólini, men honum so vant, so er ein sera skeivur vinkul í lagnum, ið eitur “The Night Santa went crazy”.
text: #000057
text: Nakað av tí besta sjónvarpi, ið er gjørt er í Føroyum eru frálíku matsendingarnar hjá Gutta Winther, Spískamarið. Man fær hug at búgva í hesum landinum, tá man sær tær.
text: #000058
text: Á heimasíðuni ber til at síggja ella endursíggja Gutta fegnast um føroyskar rávørur og annars spjaða jaligar kenslur.
text: #000060
text: Í løtuni liggja 7 sendingar úti, men seinni koma allar 18 sendingar at liggja her.
text: #000061
text: Eg arbeiði við marknaðarføring, og tí er upplagt, at onkur av kalendaragávunum, ið eg gevi tær er hoyrir til mítt virksøki. Herfyri vóru bestu lýsingarnar funnar, eg saknaði tó onkrar ímillum tær tilnevndu, og serliga tær sum Dávur Djurhuus gjørdi fyri WTF á G! vóru framúr. Nú veit eg væl, at eg kann tykjast eitt sindur ógegnigur, eftir sum eg var partur av marknaðarføringini av G! í fjør, men hesa lýsing hevði eg einki at gera við.
text: #000062
text: Men tit kunnu í øllum førum sleppa at síggja lýsingina her.
text: #000063
text: Dagsins kalendaragáva er ein nýggjasta lýsingarátakið, ið stuttligasti núlivandi føroyingur Jákup Veyhe hevur gjørt. Tað er fyri frálíka umhvørvisátakið “Ert tú til green”, ið skipar fyri konsert við Orka, Gretu og Teiti leygarkvøldið í Tórsgøtu.
text: #000065
text: Tveir teir fyrstu lýsingarfilmarnir fyri “Ert tú til green” eru lagdir á netið og síggjast her.
text: #000066